... 'n rusplekkie, 'n kuierplekkie, weg van die sorge van die lewe, weg van die gejaag en gewoel en gewerskaf, weg van al die gestoei om te oorleef.
Vandag is 'n historiese dag. Die teller wys dat daar tot vandag (16 Julie) 100 000 besoekers op www.heuning.co.za was (sien die foto van die teller soos wat dit vanoggend was hieronder)! Die webblad het in April 2008 die lig gesien en is deur Wilna geskep en sy hou dit self in stand. 'n Paar jaar gelede het die blad 'n "facelift" gekry en elke enkele bladsy het 'n nuwe baadjie gekry.
Die lêers op die foto hieronder bevat die oordenkings (Weeklikse dagstukkies) wat oor 'n tydperk van 9 jaar geskryf is.
Ons glo dat die Here in beheer is van hierdie blad, geinspireer deur die Heilige Gees en bid dat dit vir vele mense waardevol sal wees. Van die materiaal word deur verskeie mense gebruik en ons glo dat die inhoud getrou is aan Sy woord.